NaiveNeuron/SloPal huggingface dataset:
A. Belousovová, podpredsedníčka NR SR: (2009-03-10):
Pani ministerka, chcete k nej zaujať stanovisko ako navrhovateľka? Nie. Pani spravodajkyňa? Takisto nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 973, návrh na pridelenie na prerokovanie výborom je v rozhodnutí č. 1002. Slovo má opäť pani ministerka Tomanová, nech sa páči, pani ministerka, uveďte tento vládny návrh zákona.
Blanár, Juraj, podpredseda NR SR (2022-12-21):
Uzatváram možnosť s faktickými poznámkami, ktorých je celkom tri. Pán poslanec Čepček ako prvý.
Číž, Miroslav, podpredseda NR SR (2014-12-12):
Slovo má pán poslanec Hudacký.
Danko, Andrej, predseda NR SR (2017-12-05):
Pán poslanec Dostál.
P. Hrušovský, predseda NR SR: (2002-11-06):
Budeme pokračovať v poradí ďalším bodom programu, ktorým za vládu Slovenskej republiky ako navrhovateľ bol poverený pán minister Ľudoví Kaník, o vládnom návrhu zákona, ktorým sa mení a dopĺňa zákon  281/2002 Z. z. o prídavku na dieťa a o príspevku k prídavku na dieťa, ktorý prerokúvame ako tlač 64. Prosím, pán minister, aby ste predmetný návrh zákona uviedli a odôvodnili.
B. Bugár, podpredseda NR SR: (2003-10-28):
vládnom návrhu zákona o Justičnej akadémii a o zmene a doplnení niektorých zákonov. Vládny návrh zákona ste dostali ako tlač 343, spoločnú správu ako tlač 343a. Prosím teraz podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona uviedol. Nech sa páči.
B. Bugár, podpredseda NR SR: (2006-03-16):
(Hlasovanie.) Prítomných 131, za 86, proti 18, zdržalo sa 23 poslancov, nehlasovali 4. Konštatujem, že návrh zákona sme schválili . Teraz prosím pána poslanca Madeja ako spravodajcu, aby uviedol hlasovania najprv k návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1444).
Grendel, Gábor, poslanec NR SR (2024-01-08):
Ďakujem pekne za slovo. V čase, keď parlament rokuje o tom, ako sa mení trestná legislatíva, minister vnútra oznámil, čo majú policajti po novom robiť, čím sa budú zaoberať, čomu sa budú venovať. V čase, keď sa tu ministra spravodlivosti pýtame, v čí prospech navrhuje zrušiť špeciálnu prokuratúru, v čí prospech navrhuje znížiť trestné sadzby za korupciu, podvody a krádeže, v čí prospech navrhuje, aby kauza Gorila bola navždy premlčaná, skrátka v čase, keď tu parlament supluje medzirezortné pripomienkové konanie, minister vnútra oznámil, že polícia už nebude naháňať Gorily, ale polícia bude po novom odstreľovať medvede. Tak už to chápem, konečne mi to došlo. Najzávažnejšiu kriminalitu v tomto štáte páchajú medvede, tam treba nasadiť policajtov. (Reakcia z pléna.) Automaticky sa potom natíska otázka, čo asi tak budú robiť prokurátori. Podľa zákona by mali okrem iného robiť dozor (reakcie z pléna), takže len čakám, kedy a ktorý minister oznámi, že prokurátori z ÚŠP budú po zrušení špeciálnej prokuratúry policajtov ostreľujúcich medvede dozorovať. Bolo by to vtipné, keby to nebolo smutné. A treba ešte dodať, že dnes sa o tom veľmi nehovorí, ale okrem rozpustenia špeciálnej prokuratúry sa potichu pripravuje aj faktické rozpustenie NAKA. A to tak, že budú odídení vyšetrovatelia a operatívci, ktorí dosiahli za uplynulé štyri roky historicky najlepšie výsledky v boji proti korupcii. Tí odkopnutí policajní funkcionári, to bola len špička ľadovca. A čo je na tomto celom také nebezpečné do budúcna? Položme si otázku, ktorý policajt, ktorý vyšetrovateľ pôjde ešte niekedy v budúcnosti kožou na trh, kto sa nechá nahovoriť, aby v tomto štáte vyšetroval najzávažnejší zločin, ak vidí, čo sa mu potom stane po výmene garnitúry.
Danko, Andrej, podpredseda NR SR (2024-10-02):
(Povedané súbežne s rečníkom.) Ja neberiem tabletky. Tabletky beriete vy.
Bugár, Béla, doterajší podpredseda NR SR (2012-04-04):
Dušan Muňko.
Čaplovič, Dušan, minister školstva, vedy, výskumu a športu SR (2013-05-14):
Vážená pani podpredsedníčka Národnej rady, predsedajúca, vážené dámy, vážení páni, na základe poverenia vlády Slovenskej republiky predkladám vládny návrh zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky, ako iniciatívny materiál. Účelom tohto návrhu zákona je doplniť do platného dotačného zákona Úradu vlády Slovenskej republiky právomoc poskytovať dotácie v oblasti rozvoja športu, predovšetkým do oblasti mládeže a rôznych regionálnych podujatí, aby sme v tejto veci boli ďaleko výrazne úspešnejší. Dotácie v oblasti rozvoja športu bude možné podľa navrhovanej právnej úpravy poskytnúť na podporu regionálneho športu, mládežníckeho športu alebo akademického športu, niektorých významných športových podujatí, ktoré organizuje mládež v jednotlivých regiónoch, či už v makro-, mikro- alebo mezoregiónoch, samozrejme, podporu športových podujatí nižších skupín, tam, prirodzene, na nákup ďalšej techniky, objektov, projektov, ktoré sú zamerané na výstavbu, údržbu a využívanie ihrísk, štadiónov, ako aj iné športové infraštruktúry, zameraných predovšetkým na deti a mládež, čo je jedna z významných priorít. Predložený návrh zákona nebude mať dopad na verejné financie, rozpočty obcí a vyšších územných celkov a nemá negatívny vplyv na životné prostredie, na zamestnanosť, podnikateľské prostredie a informatizáciu spoločnosti. Dotácie na rozvoj športu sa budú poskytovať z rozpočtovej kapitoly Úradu vlády Slovenskej republiky v rámci schválených limitov výdavkov na príslušný rozpočtový rok. Ďakujem vám veľmi pekne.
Pellegrini, Peter, poslanec NR SR (2021-05-05):
512 aj 513. Áno. Ďakujem.
R. Madej, poslanec: (2005-11-08):
Ten návrh na skrátenie volebného obdobia je naozaj dôvodný. Videli sme to dnes, že vláda Slovenskej republiky sa opiera o podporu v parlamente na základe kupovania nezávislých poslancov. Samotná politická strana SDKÚ má nevysvetlené a pochybné financovanie svojej vlastnej politickej strany. Drží túto vládu pokope len privatizácia, ktorá následne spôsobuje zdražovanie a zaťažuje občanov. Návrh na skrátenie volebného obdobia je dôvodný aj pre to, že táto vláda ublížila mnohým ľuďom, ublížila invalidom, ublížila dôchodcom, ublížila mladým rodinám a čo najviac, a to je jediná vec alebo jedna z mála vecí, ktoré sa, chvalabohu, podarili zastaviť, nedokázala ublížiť zatiaľ študentom táto pravicová koalícia. A myslím si, že do budúcnosti je potrebné urobiť všetko pre to, aby táto pravica nedokázala ani v budúcnosti ublížiť študentom prostredníctvom spoplatnenia vysokoškolského štúdia. Už aj preto je dôvod, aby táto pravicová koalícia čo najskôr skončila svoju činnosť. Ďakujem pekne.
Paška, Pavol, predseda NR SR (2012-10-18):
Faktické poznámky na vaše vystúpenie majú páni poslanci Martvoň, Hraško, Sulík, Přidal, Kamenický, Viskupič, Hrnčiar, Vašečka. Končím možnosť sa prihlásiť s faktickou. Pán poslanec Martvoň.
Sopko, Miroslav, poslanec NR SR (2019-10-24):
Ďakujem. Ďakujem pánovi poslancovi za jedinú reakciu, ktorá bola na moje vystúpenie. Možno som čakal viac tých reakcií. Ďakujem za faktom doplnenie mnoho niektorých vecí, aj ten bezpečnostný aspekt, ktorý je tiež dôležitý a ktorý by sme možno, mali tiež si o ňom viac pohovoriť aj tu v pléne Národnej rady. Niekto by povedal, že možno sme len na začiatku tej cesty, že postupne potrebujeme asi viac informácií a viac sa o tom aj rozprávať, aj v kuloároch, nielen v pléne. Ale kľúčové podľa mňa je, dať na bok skepsu a na bok tieto veci. Potvrdzujú to už dlhodobo vedci. To sa vlastne neustále opakuje aj pri všetkých tých verejných diskusiách, aj na svetových fórach, že dospeli sme do tohto stavu, pretože sme ignorovali volanie vedcov. Preto vlastne všetky tie iniciatívy, najmä mladých ľudí, čo sú mi veľmi sympatické, že oni sa vlastne začali ozývať a sú tými proaktívnymi, že práve títo mladí ľudia v nás zobúdzajú to svedomie. Môžeme sa na to pozerať pragmaticky, skepticky, akokoľvek, ale ten problém jednoducho je tu. Môžme sa, samozrejme, baviť aj o tom, či konkrétne riešenia, ktoré navrhujeme, pomôžu. Samozrejme. Ale v neposlednom rade je dôležité začať konať čím skôr, tým lepšie, ak už nie je neskoro. Ďakujem.
Fico, Robert, predseda vlády SR (2013-09-19):
Vážený pán predseda Národnej rady, vážení členovia vlády, vážená Národná rada, dovoľte mi, aby som v znení príslušných ustanovení rokovacieho poriadku Národnej rady z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Na rokovaní je neprítomný podpredseda vlády a minister zahraničných vecí a európskych záležitostí pán Lajčák, ktorý je na zahraničnej pracovnej ceste, ale nie sú na neho žiadne otázky. Otázky nie sú ani na ministra spravodlivosti Tomáša Boreca a na podpredsedu vlády a ministra vnútra Roberta Kaliňáka. Som pripravený...
Štefanec, Ivan, poslanec NR SR (2011-05-20):
Ďakujem pekne, pán predsedajúci. Dámy a páni, vážený pán minister, milí hostia, dovoľte mi predniesť z poverenia Výboru Národnej rady Slovenskej republiky pre európske záležitosti informáciu o prerokovaní Správy o prioritách vyplývajúcich z Legislatívneho a pracovného programu Európskej komisie na rok 2011 pre Slovenskú republiku. Materiál bol pridelený na prerokovanie výboru pre európske záležitosti rozhodnutím predsedu Národnej rady č. 324 z 29. apríla 2011 s tým, že tento výbor podá Národnej rade informáciu o výsledku rokovania a návrh na uznesenie Národnej rady. Výbor pre európske záležitosti venoval veľkú pozornosť informácii o legislatívnom a pracovnom programe Komisie na rok 2011, ako aj správe o prioritách vyplývajúcich z tohto legislatívneho a pracovného programu Komisie na rok 2011 pre Slovenskú republiku. Dôvodom je, že prerokovanie tohto materiálu nielen v našom parlamente, ale aj v národných parlamentoch všetkých ďalších členských krajín je výsledkom snáh posilniť európsku úlohu národných parlamentov vo svetle platnej Lisabonskej zmluvy. Vyjadrením tejto dimenzie rokovania bola aj účasť podpredsedu Európskej komisie pána Šefčoviča na spoločnom rokovaní Výboru Národnej rady pre európske záležitosti a zahraničného výboru dňa 29. marca 2011. Výbor pre európske záležitosti predmetný materiál prerokoval na svojej 26. schôdzi, ktorá sa uskutočnila 17. mája 2011. Uznesením č. 110 ho zobral na vedomie a odporúča aj Národnej rade vziať ho na vedomie. Dámy a páni, dovoľte mi tiež informovať, že okrem tohto materiálu sme prijali vo výbore pre európske záležitosti ešte jedno uznesenie, a to 7. apríla 2011, kedy sme sa rozhodli podrobnejšie sa zaoberať 25 návrhmi a dokumentmi v Národnej rade. Ďakujem pekne. Pán predsedajúci, otvorte, prosím, rozpravu.
P. Paška, predseda NR SR: (2008-11-05):
(Hlasovanie.) 136 prítomných, 76 za, 27 proti, 32 sa zdržalo, 1 nehlasoval. Váš návrh sme prijali.
Grendel, Gábor, podpredseda NR SR (2021-09-24):
Dávam slovo spravodajkyni, ktorú určil navrhnutý gestorský výbor pre financie a rozpočet, pani poslankyni Anne Miernej.
Laššáková, Jana, podpredsedníčka NR SR (2013-03-19):
Pán poslanec Hraško.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme.
Figeľ, Ján, podpredseda NR SR (2013-12-04):
Ďakujem pekne. Teraz budeme v rokovaní 27. schôdze pokračovať druhým čítaním o vládnom návrhu zákona o organizovaní verejných športových podujatí a o zmene a doplnení niektorých zákonov . Tento vládny návrh zákona má tlač 718 a spoločná správa podobne 718a. Pán minister školstva, máte slovo, aby ste návrh zákona odôvodnili, a potom, pán Galis, ak chcete, môžete si už sadnúť na miesto.
Laššáková, Jana, podpredsedníčka NR SR (2015-12-15):
Ďakujem. Pán spravodajca, chcete zaujať stanovisko? Nie. Vyhlasujem všeobecnú rozpravu... či prerušujem rokovanie o tomto bode programu. Teraz vyhlasujem krátku prestávku a o 11.00 hod. budeme hlasovať. (Krátka prestávka.) (Po prestávke.)
Pčolinský Peter, podpredseda NR SR (2023-02-02):
Pani poslankyňa Tabák.
Bugár, Béla, podpredseda NR SR (2017-12-12):
Ďakujem pekne. Teraz dávam slovo spravodajkyni z gestorského sociálneho výboru pani poslankyni Gaborčákovej, nech sa páči.
Svrček, Miloš, poslanec NR SR (2022-09-21):
Ďakujem pekne za slovo, pán predsedajúci. V krátkosti. Cieľom tohto návrhu zákona je návrat k právnej úprave pripojenia odberového plynového zariadenia, plynárenského zariadenia, priameho plynovodu, zariadenia na skvapalňovanie zemského plynu alebo distribučnej siete prevádzkovateľa distribučnej siete do prepravnej siete pred novelizáciou zákonom č. 256/2022, ktorým sa mení a dopĺňa zákon č. 251/2012 Z. z. o energetike, a dôvodom týchto navrhovaných zmien je skutočnosť, že predmetná zmena vykonaná zákonom na júnovej schôdzi, ktoré som teraz citoval, dvestopäťdesiat šestka z tohto roku, môže podľa nášho názoru ako navrhovateľov spôsobiť navýšenie poplatkov za distribúciu plynu pre domácnosti a iné firmy, ak sa niektoré podniky, veľkí odberatelia plynu priamo napoja do prepravnej siete a nebudú tak cez poplatky znášať náklady týkajúce sa distribučnej siete. Návrh zákona je v súlade s príslušnými právnymi predpismi, medzinárodnými zmluvami, nemá vplyv na podnikateľské prostredie, na životné prostredie atď. s tým, že účinnosť tohto návrhu zákona sa vzhľadom na dĺžku legislatívneho procesu navrhuje na 15. novembra 2022. Záverom v rámci úvodného slova by som chcel povedať, že iste si pamätáte, že sme tu mali novelizáciu zo strany ministerstva hospodárstva v rámci zákona o energetike a mali sme tu aj na stole pozmeňujúci návrh od kolegu pána Kazdu, ktorým sa menil zákon o energetike, a práve týmto návrhom, s ktorým prichádzame, chceme vrátiť túto právnu úpravu pred účinnosť toho zákona z júna 2022, aby sme zamedzili tým rizikám, ktoré som tu spomínal. Takže v rámci úvodného slova zatiaľ všetko a poprosím, pán predsedajúci, otvorte rozpravu. Ďakujem pekne.
Kotleba, Marek, poslanec NR SR (2022-03-30):
Ďakujem za slovo, pán podpredseda. Ja sa obávam tej bezpečnostnej situácie na Slovensku, pretože všetci sú zrazu vojnoví analytici, ktorí ešte možno pred niekoľkými mesiacmi boli virológovia, ale treba si povedať, že počas tejto špeciálnej operácie na Ukrajine prichádza na Slovensko strašne veľa migrantov, ale treba si povedať, že my o tých migrantoch nemáme žiadne vstupné informácie. Pretože ak som sa pýtal minulý týždeň ministra vnútra, že či vie, aké alebo resp. akí ľudia prichádzajú z tej Ukrajiny, tak mi povedal iba také alibistické frázy, že všetko vedia, všetko riešia. Ak zistia nejaké pochybenie, tak vyvodia voči tomu dôsledky, ale je to opäť iba taký alibizmus, lebo ak takýto tzv. odídenci prídu na Slovensko a spôsobia nejakú kriminalitu, či už na Slovákoch alebo aj na iných ľuďoch, tak už môže byť neskoro. A ako aj dnes povedal, že všetci tí ľudia sú v nejakom schengenskom systéme, tak takýto schengenský systém sa absolútne nevzťahuje na nejakých Ukrajincov alebo na nejakých militantných vojakov, ktorí tam pôsobia a v Európskej únii o takýchto ľuďoch nemajú absolútne žiadne informácie. Na Slovensku pravidelne prebiehala kontrola imigrantov, ktorí ku nám prišli spravodajskými službami, lenže v tomto počte, v akom teraz prichádzajú, ani naše informačné služby nemajú žiadne vstupné informácie o týchto ľuďoch. Či sú to militanti alebo to militanti nie sú, či sú to študenti. Čiže aj sám minister nemá žiadne informácie a darmo tu o tom môže rozprávať. Čiže my by sme mali byť na pozore, lebo sa vo veľmi krátkom čase môžme dostať k tomu, že sa tuná vrátia opäť deväťdesiate roky.
Jurinová, Erika, podpredsedníčka NR SR (2012-07-25):
Ďakujem pekne, pani spravodajkyňa, zaujmite miesto pre spravodajcu. Otváram týmto rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Ak nie, vyhlasujem rozpravu za skončenú. Chce zaujať stanovisko pani navrhovateľka? Pani spravodajkyňa? Ďakujem. Prerušujem rokovanie o tomto bode programu. (Hlasy v sále.) Hlavne, že tu sedíte, no. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov . Vládny návrh zákona je pod tlačou č. 125, návrh na jeho pridelenie na prerokovanie výborom je v rozhodnutí č. 112. Nemáme pána ministra, sa ospravedlňujem, prerušujem rokovanie, zatiaľ na 5 minút. Do pätnástej? Na 5 minút. (Päťminútová prestávka.) (Po prestávke.)
Figeľ, Ján, podpredseda NR SR (2015-03-17):
Nech sa páči, Igor Hraško.
Ivan, Miroslav, poslanec NR SR (2016-06-21):
Dobre, takže ďakujem za slovo. Vrátim sa teda k detailnému popisu problému tohto zákona a popisu toho, v čom vidíme teda problém. Vodič alebo vlastník motorového vozidla, ktorý si na Slovensku dnes prihlasuje motorové vozidlo, príde na dopravný inšpektorát a vozidlo si chce zapísať. Dnes alebo pred účinnosťou zákona, ktorý sa schválil v predchádzajúcom volebnom období, zaplatil za vozidlo plošnú sumu 33 eur. Toto považujeme za adekvátne administratívne náklady, ktoré sú potrebné zaplatiť vlastníkom vozidla, a takto by to malo byť. Ibaže my sme spravili z tohto poplatku daň, urobili sme z nej daň z prepychu a trestáme tých, ktorí si dovolia kúpiť motorové vozidlo so silnejším výkonom, a to takým spôsobom, že za vozidlá do 80 kW dnes platí vlastník vozidla poplatok 33 eur a už len za vozidlo s výkonom o 1 kW väčším platí 167 eur. A tak sa teda pýtam, akú prídavnú hodnotu dostáva takýto vlastník vozidla, keď zaplatí viac ako päťnásobok za registráciu tohto vozidla. Nehovoriac o tom, ako som spomínal, že pri vozidlách s výkonom až niekde okolo 200 kW je tento, tento poplatok až vo výške 2 997 eur. Pozeral som si štatistiky výberu tohto poplatku za minulé obdobia a štatistika hovorí, že priemer, priemerný poplatok bol približne okolo 300 eur za vozidlo. Ako som spomínal, toto ale nie je jediný nedostatok tohto zákona. A možno ten druhý je ešte zásadnejší. A ten je taký, že v rámci zmluvy s Európskou úniou platí jedna zásada, a to citujem: „Žiaden členský štát nezdaní výrobky z iných členských štátov nijakou priamou alebo nepriamou vnútroštátnou daňou prevyšujúcou dane ukladané priamo či nepriamo na podobné domáce výrobky.“ Európska únia tento poplatok klasifikovala ako registračnú daň, pretože to nie je poplatok. Z princípu, akým je vyberaná, vyplýva, že je to registračná daň. A toto Európska komisia už napadla a vyvíja konanie voči Slovenskej republike. V prípade, ak by sme s týmto neurobili nič, tak sa vystavujeme v budúcnosti nielen sporom s Európskou úniou, ale predovšetkým sa vystavujeme súdnym konaniam zo strany motoristov, ktorí už tento poplatok za ojazdené a dovezené vozidlá do Slovenskej republiky zaplatili. Je teda v priamom záujme zmeniť súčasný právny stav, ktorý je nielen neetický, to je tá jedna časť pri registrácii nových vozidiel, ale je aj v rozpore s normami Európskej únie. Naším návrhom odstránime oba problémy, teda nespravodlivo nastavené poplatky, ktorých výška je dnes stanovená podľa výkonu motora, a zároveň dávame tento zákon do súladu so Zmluvou o fungovaní Európskej únie. Návrh zákona je v súlade s Ústavnou Slovenskej republiky a zákonne ďalšími všeobecne záväznými právnymi predpismi, ako aj medzinárodnými zmluvami a inými medzinárodnými dokumentami. Áno, má tento návrh zákona vplyv na štátny rozpočet a z tohto dôvodu aj navrhujeme jeho účinnosť od 1. 1. 2017. To je z mojej strany všetko. Pokiaľ budú nejaké otázky, nech sa páči.
Laššáková, Jana, poslankyňa NR SR (2016-05-19):
Áno, krátko sa chcem k rozprave vyjadriť. Vystúpil jeden poslanec v rozprave. Ja by som trošku chcela uviesť na pravú mieru skutočnosti, ktoré sú tu uvádzané. Keďže som členka ústavnoprávneho výboru a takisto aj pán kolega Baránik je člen ústavnoprávneho výboru a predtým, ako nám bol na všetky poslanecké kluby doručený list predsedu Národnej rady o tom, že každý poslanecký klub môže navrhovať kandidátov, na ústavnoprávnom výbore sme hovorili aj o tom a vyzvali sme predsedov poslaneckých klubov iných politických strán, aby predložili návrhy na kandidátov na členov disciplinárnych senátov, v stanovenom termíne prišli len štyri návrhy, návrhy na sudcov tak, ako to predpokladá zákon, pretože je potrebné zvoliť sudcov do disciplinárnych senátov, preto si myslím, že ústavnoprávny výbor ako gestorský orgán, ktorý posudzuje, či navrhnutí kandidáti spĺňajú alebo nespĺňajú predpoklady stanovené v ustanovení § 119b zákona, tieto skutočnosti posúdil. Boli aj tie výhrady, ktoré tu boli uvedené, ale myslím, že v tejto otázke bude veľmi dobré, aby sa komunikovalo s pani ministerkou, a ja verím, že ako sú v programovom vyhlásení návrhy na zlepšenie fungovania inštitúcií, asi aj s otázkou disciplinárnych senátov bude potrebné niečo robiť. Ale na druhej strane hovoríme, že disciplinárne senáty sú nefunkčné, a to práve aj z toho dôvodu, že nie je dostatočný počet členov na to, aby boli disciplinárne senáty vytvorené, nemôžu disciplinárne senáty pojednávať tak, ako pojednávať majú. Vzhľadom na to, že som vystúpila ako spravodajkyňa už v záverečnom slove, takže zhrnula som rozpravu, asi na mňa faktické pripomienky nemôžu byť. Ďakujem pekne.
Jurinová, Erika, podpredsedníčka NR SR (2014-10-14):
Ďakujem pekne. Vzhľadom k tomu, že sa nám naplnil čas dnešného rokovania, prerušujem rokovanie prvého dňa tejto schôdze a stretneme sa zajtra ráno o deviatej pokračovaním v rozprave k Zákonníku práce. Prajem vám všetkým pekný večer. (Prerušenie rokovania o 19.04 hodine.)
Laššáková, Jana, podpredsedníčka NR SR (2013-09-10):
Ďakujem, pán minister. Zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Stanislavovi Kubánkovi. Nech sa páči, pán poslanec.
Muňko, Dušan, poslanec NR SR (2014-09-24):
Vážená pani podpredsedníčka, pán poslanec Kollár uviedol, že prečo to bolo vo vláde. No vo vláde to bolo podané, predseda vlády tento materiál stiahol preto, pretože bol pre slovenskú vládu nevýhodný. Ten návrh materiálu, ktorý bol predložený z ministerstva hospodárstva. Prekvapuje ma, pán poslanec Kollár, že zahmlievate niektoré veci, ktoré sú v Slovenských elektrárňach. My ako hospodársky výbor sme sa zúčastnili v Eneli, kde nám boli predložené materiály ohľadom dostavby 3., 4. bloku, ale aj vôbec o veci, ako sa nachádzajú v Slovenských elektrárňach. Treba povedať, že Slovenské elektrárne viackrát deklarovali, že dokončia v reálnom termíne výstavbu Mochoviec. Potom to bolo predĺženie o rok, potom to bolo predĺženie o ďalší rok, potom bolo navýšenie základného imania, pardon, navýšenie žiadosti o prostriedky na dostavbu na 3,8 mil. Teraz požadujú ďaleko viac. Na valnej hromade na budúci mesiac majú pripravenú ďalšiu verziu, pokiaľ sa týka dostavby 3. a 4. bloku, pričom finančné prostriedky nemajú. A dneska, aby ste vedeli, ako vyzerá situácia v Slovenských elektrárňach, Slovenské elektrárne majú dneska úver za cez 1 mld. 200 mil. a požadujú ďalších 650 mil. teraz na dokončenie do tých 3,8. Ale ja by som nešpekuloval ohľadom Slovenských elektrární. Nechajme Najvyšší kontrolný úrad a orgány, ktoré okolo Slovenských elektrární šetria, aby dopracovali, pokiaľ sa týka Slovenských elektrární.
Beluský, Martin, poslanec NR SR (2021-05-06):
Ďakujem. Ďakujem za všetky faktické poznámky. Pani poslankyňa Pleštinská, ste mi povedali, akým spôsobom sa prijímajú normatívne akty v Európskej únii, to ja všetko, ja to všetko ovládam, ja to ani nespochybňujem. Ja som sa snažil vo svojom prejave vysvetliť, prečo tento článok je zbytočný a nadbytočný v našej ústave. Pán poslanec Krupa to vo faktickej povedal, že je normálne, že v medzinárodnom práve je, sú tie zmluvy nadradené našim zákonom. Ale to tiež nikto z nás nespochybňuje, to je úplne v poriadku, len ja som vám sa snažil vysvetliť, že by sa mohlo teoreticky stať, ja viem, že to je malá pravdepodobnosť, ale mohlo by sa teoreticky stať, že Slovenská republika na základe referenda vystúpi z Európskej únie, tak ako sa to stalo vo Veľkej Británii a my by sme stále mali v ústave článok, ktorý hovorí, že akty Európskej únie sú naším zákonom nadradené. A pritom úplne stačí ustanovenie, ktoré hovorí o tom, že medzinárodné zmluvy sú nadradené našim zákonom, ktoré, samozrejme, aj Slovenská republika schváli a ratifikuje, a vôbec to nemusí byť nič písané o Európskej únii. To som sa vám snažil vysvetliť, že bez ohľadu na to, či ste zástancovi, zástancovia nášho členstva v Európskej únii alebo nie, bez ohľadu na to by podľa mňa každý by mal určitou analýzou alebo nejakým takým zamyslením sa prísť na to, že vôbec nemusíme mať v ústave takýto článok, a nič nebude brániť vám všetkým zahlasovať za takýto návrh. Takže ďakujem vám všetkým za podporu.
Laurenčík, Milan, podpredseda NR SR (2021-07-23):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (tlač 614). Prosím pána ministra zdravotníctva Slovenskej republiky Vladimíra Lengvarského, aby zaujal miesto pre navrhovateľov, a takisto pani spravodajkyňu Janku Bittó Cigánikovú, ktorá už sedí na mieste spravodajcu. Do rozpravy máme písomne prihlásených poslancov... (Ruch v sále.) Páni poslanci, prosím, kľud v sále. Budeme pokračovať. (Zaznievanie gongu.) V tejto chvíli by som chcel dať slovo pánovi poslancovi Radovanovi Kazdovi, ktorý je prihlásený písomne do rozpravy, aby začal svoju rozpravu. Nech sa páči, pán poslanec.
Mikloško, Jozef, poslanec NR SR (2015-05-28):
Veľmi pekne ďakujem za uspokojujúcu otázku, ktorá určite ukľudní aj Akadémiu. Videli ste, že tam rôzne akcie bežali, videl som, že je to silne polarizované. Ja som bol akademikom 27 rokov, poznám túto inštitúciu a verím jej, že aj keď v tom čase náš ústav mal 600 ľudí, dnes má 60. Predsa len, je to elita vedy na Akadémii, no. Som presvedčený, že veda na Akadémii – a to teraz neni urážka vysokých škôl – má viac času aj možností, aj prístrojov ako veda na vysokých školách. Niektorí to berú aj tak, že znova sa chce, aby ministerstvo školstva, ktoré má, samozrejme, v egide vedu aj SAV, chce zasahovať do toho. Voľakedy, po revolúcii sa dokonca Akadémia chcela zrušiť. Pamätáte sa na to. Samozrejme, profesori, docenti na vysokých školách majú mnoho iných povinností, prednášok, administratívy, skúšok, čiže nemajú toľko času na vedu, ako ľudia na Akadémii, ktorá je aj dnes oslabená, má mnoho ľudí vonku. Mnoho ľudí, šikovných, odišlo preč. To, že je tu Akadémia dlhé roky a že sa snaží robiť vedu a že niektorí sú naozaj špičkoví, to treba oceniť. Ja vás ani nie ďalšou otázkou prosím, aby ste nezabudli na Akadémiu. Je tam kopa ľudí, ktorí nie za veľa peňazí venujú celý svoj život vede. Ja neľutujem za tými 27 rokmi. Veda je nežná rastlinka, ako hovoril Wiener, ktorá nebude naklonená záhradníkovi, ktorý sa stále naučil ju dvíhať a pozerať, ako rastie. To je taká skôr kazateľská poznámka ako otázka na vás. Ďakujem.
P. Hrušovský, podpredseda NR SR: (2002-02-13):
(Hlasovanie.) Prítomných je 106 poslancov, za návrh 103, zdržal sa 1, nehlasovali 2. Návrh sme schválili. Pristúpime k hlasovaniu o návrhu zákona ako o celku s odporúčaním pána spoločného spravodajcu a gestorského výboru návrh zákona s uvedenými zmenami a doplnkami schváliť. Prezentujme sa a hlasujme. (Hlasovanie.) Prítomných je 110 poslancov, za návrh 107, nehlasovali 3. Konštatujem, že po opätovnom prerokovaní Národná rada Slovenskej republiky návrh zákona o zdravotnej starostlivosti schválila. Budeme pokračovať v rokovaní ďalším bodom programu, ktorým je druhé čítanie o vládnom návrhu zákona o integrovanom záchrannom systéme. Pán poslanec Zelník ešte predtým. Štefan, nie. Poprosím pána ministra vnútra, ktorý z poverenia vlády Slovenskej republiky odôvodní a predloží v Národnej rade vládny návrh zákon o integrovanom záchrannom systéme, ktorý prerokúvame ako tlač 1237. Spoločnú správu výborov schválenú gestorským výborom máte ako tlač 1237a. Prosím ministra, aby sa okamžite dostavil do rokovacej sály, a pána poslanca Galbavého, aby neopúšťal rokovaciu sálu. Páni poslanci, vyhlasujem päťminútovú prestávku. Pán minister je na ceste do parlamentu, je rokovanie vlády, takže prosím o pochopenie. (Prestávka.) (Po prestávke.)
Danko, Andrej, podpredseda NR SR (2023-11-22):
Tri faktické poznámky. Pán poslanec Szalay.
Laššáková, Jana, podpredsedníčka NR SR (2015-06-18):
Pani poslankyňa, doplňujúcu otázku máte? Áno, poprosím vás o slovo.
Andreánsky, Ladislav, poslanec NR SR (2019-09-12):
Ďakujem. Vážený pán predsedajúci, vážené panie poslankyne, vážení páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laurenčík, Milan, podpredseda NR SR (2021-09-28):
Na vaše vystúpenie evidujem osem faktických poznámok. Končím možnosť prihlásiť sa. Ako prvý vystúpi pán poslanec Ľuboš Blaha.
Hrušovský, Pavol, podpredseda NR SR (2011-09-06):
Hlasujeme o návrhu, tak ako ho predložil pán poslanec Kaník, ktorý odporúča prerokovať zákon vo výboroch, určiť lehotu na prerokovanie zákona výborom. (Hlasovanie.) 142 prítomných, 79 za návrh, 3 proti, 60 sa zdržalo. Návrh sme schválili. Teraz poprosím pána poslanca Přidala, aby z poverenia výboru pre hospodárstvo, výstavbu a dopravu Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o dráhach a ktorým sa mení a dopĺňa zákon 514/2009. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov , tlač 469.)
Lipšic, Daniel, poslanec NR SR (2015-06-15):
No, špeciálneho prokurátora zastáva aj v poslednom stanovisku z dnešného dňa aj finančná skupina Penta, zverejnili stanovisko, prečo pán Holúbek nemôže byť vypočutý. Ja už neviem, či si to koordinujú, čo je teda tragédia, musím povedať, tragédia, lebo oni by mali stáť na opačnej strane barikády, nie na jednej, to je vážny problém, si prečítajte, čo, akú analýzu finančná skupina Penta k pánovi Holúbkovi dneska publikovala a prečo ho nie je možné vypočuť a nesmie byť vypočutý. K pánovi poslancovi Galkovi len dve pripomienky. Po prvé chcem oceniť verejne, že keď sa volil špeciálny prokurátor v lete minulého roku, opravte ma, ak sa mýlim, tak sme asi boli jediní dvaja poslanci, ktorí sme vystúpili, upozorňovali, že by nemal byť zvolený, že by nemal byť zvolený kvôli konkrétnym kauzám, ktoré zastavuje a zametá pod koberec. Iste, že nie je dobrou vizitkou, že dostal 93 hlasov, čiže 10 hlasov z opozície, čo len svedčí o tom, že ani cnosť, ani neresť, na to nemá monopol žiadna strana a opozícia už v tomto, časť opozície, pri Trnkovi preukázala, že kde asi má nejaké priority. Druhá moja poznámka bude stručná k vyšetrovaniu tunelovania Vojenského spravodajstva. Viete, čo je najzaujímavejšie právne, trestnoprávne na tej veci? Už som to kolegom poslancom hovoril. Keď nájde vyšetrovateľ, prokurátor vec, ktorá preukazuje trestný čin, v aute, utajený dokument, automaticky, to vie školený vyšetrovateľ, sa robí domová prehliadka, prehliadka ostatných priestorov, že či nie sú ďalšie tajné veci v ďalších priestoroch, a nič také sa neudialo. A nič také sa neudialo. To je veľmi zvláštne, musím povedať, to je veľmi zvláštne. Sa opýtajte vašich kolegov, či taký prípad už niekedy počuli.
Paška, Pavol, predseda NR SR (2012-10-18):
Ďakujem pekne, pán spravodajca. Otváram rozpravu. Nemám písomnú prihlášku do rozpravy, pýtam sa, či má niekto záujem vystúpiť v rozprave. Áno, pani poslankyňa Nicholsonová. Končím možnosť sa prihlásiť do rozpravy. Nech sa páči, pani poslankyňa.
Jurinová, Erika, podpredsedníčka NR SR (2014-02-12):
Ďakujem. Pán spravodajca, chcete sa vyjadriť? Prerušujem rokovanie o tomto bode programu. Po krátkej prestávke budeme pokračovať hlasovaním. (Prestávka.) (Po prestávke.)
Matej, Ondrej, poslanec NR SR (2011-09-14):
Pán predsedajúci, dajte hlasovať o mojom pozmeňujúcom a doplňujúcom návrhu.
Grendel, Gábor, podpredseda NR SR (2021-12-07):
Sedem faktických poznámok na vaše vystúpenie. Končím možnosť prihlásiť sa s faktickými poznámkami. Pán poslanec Tomáš Taraba.
Paška, Pavol, predseda NR SR (2013-11-29):
(Hlasovanie.) 134 prítomných, 31 za, 76 proti, 27 sa zdržalo. Tieto body sme neschválili, tieto návrhy.
Tomáš, Erik, poslanec NR SR (2020-03-20):
Sľubujem. (Potlesk.)
Madej, Róbert, poslanec NR SR (2012-10-18):
Ďakujem pekne. Pán predseda, dovoľujem si zvolať schôdzu ústavnoprávneho výboru ihneď po skončení rokovanie Národnej rady o 12.00 hodine. Ďakujem pekne.
Matejičková, Zuzana, poslankyňa NR SR (2024-05-21):
Pán predseda, teraz dajte, prosím, hlasovať o pozmeňujúcom a doplňujúcom návrhu pána poslanca Huliaka.
Šebová, Zuzana, poslankyňa NR SR (2021-09-21):
Ďakujem pekne. Ja len chcem kolegom veľmi pekne poďakovať, stotožňujem sa so všetkým, čo povedali aj kolega Suja, aj kolega Kočiš, ja len mám niekedy pocit, že, že táto spoločnosť odsúva ľudí, ktorí nie sú prínosom nejakým pre... pre ňu ako takí, a majú pocit, že, že to nie je potrebné riešiť. Ja, keď sa niekto nestretol s niečím takým, tak to mô... pochybujem, že to pochopí. A keď sa aj stretol, tak si urobí nejaký obraz a povie si, áno, majú to ťažké. Ale obuť si topánky rodičov, ktorí toto zažívajú dennodenne, to si asi nedokáže predstaviť nikto, kto to nezažil, ale to je pochopiteľné. Takže budem veľmi rada, keď aspoň takým malý krôčikom urobíme krok vpred, a ja dúfam, že sa nám podarí presadiť ešte nejaké ďalšie nové veci, ktoré uľahčia takýmto rodinám život. Ďakujem vám veľmi pekne, kolegovia.
A. Belousovová, podpredsedníčka NR SR: (2006-12-07):
Máte slovo, pán Minárik.
Pčolinský, Peter, podpredseda NR SR (2023-06-16):
Pán poslanec Viskupič.
Laurenčík, Milan, podpredseda NR SR (2020-10-13):
Pán poslanec Miroslav Suja.
Blanár, Juraj, podpredseda NR SR (2022-11-10):
Pán minister, ďalšia v poradí otázka, ktorá už padla od pána poslanca Pročka, 33., ktorá už bola zodpovedaná, ale je tam ďalšia, 34., od pána poslanca Rastislava Schlosára opäť na vás a tá znie: „Aký je priemerný počet nelegálnych migrantov, ktorých príslušníci Policajného zboru Slovenskej republiky denne zadržia na území Slovenskej republiky za obdobie od 1. septembra 2022? Aký je celkový počet nelegálnych migrantov, ktorých za toto obdobie zadržali a aký je celkový odhadovaný počet nelegálnych migrantov, ktorí za toto obdobie vstúpili na územie Slovenskej republiky?“ Nech sa páči, pán minister, môžete odpovedať.
B. Bugár, podpredseda NR SR: (2006-01-31):
Pán podpredseda vlády, nech sa páči, môžete zaujať stanovisko k rozprave.
Antal, Peter, poslanec NR SR (2017-05-10):
Ďakujem za slovo, pán predseda. V rozprave k uvedenému návrhu zákona vystúpila jedna pani poslankyňa. Pozmeňujúci návrh podala pani poslankyňa Zemanová. Keďže bol dnes v rozprave podaný pozmeňovací návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Janíková, Mária, poslankyňa NR SR (2013-11-27):
Ja by som chcela podporiť pána Blanára už len s tým, že naozaj tento zákon je veľmi ťažký a určite ho budeme viackrát meniť za toto obdobie. A treba zobrať do úvahy veľa vecí. Naozaj neverejní, verejní poskytovatelia, viete, keby sa dalo skontrolovať financovanie, hlavne oprávnené ekonomické náklady, u tých neverejných, tak vtedy sa môžeme určite pobaviť o tie, o rovnakom financovaní. Takisto klient, ktorý je v tomto zariadení si musí uvedomiť, že financovanie nie je len na jeho ťarchu. Je tam viaczložkové, ale a hlavne je to o tom, že aj rodina sa musí postarať, máme to v zákone, nespĺňa sa to. A viete, hlavné také gro, ja som od nikoho z diskutujúcich nepočula, čo napr. s tými ľuďmi, ktorí sú doma? Máme veľa dôchodcov doma. Viete, možno stojí za úvahu aj taká terénna sociálna práca, opatrovateľské služby sociálne, lebo v týchto klientskych centrách a DSS-kách máme postarané o tých dôchodcov. Tá štandardizácia je rovnaká, či už u neverejných, alebo neverejných. Ale pozrite sa na tých dôchodcov, ktorí sú doma a nenavaria si tých päť jedál, jak to majú v domovoch, sociálnych službách za deň, ale navaria si jedno jedlo, ktoré jedia tri dni, musia sa sami o seba postarať. Čiže toto by som trošku nepovyšovala tieto DSS-ky pre týchto ľudí nad tých dôchodcov, ktorí naozaj nemajú tento komfort v domácom prostredí. (Potlesk.)
Hrnčiar, Andrej, podpredseda NR SR (2017-03-29):
Pán poslanec Raši.
Kubánek, Stanislav, poslanec NR SR (2013-06-19):
Pán predseda, dajte hlasovať o vrátenom zákone ako celku v znení schválených pripomienok prezidenta republiky s odporúčaním gestorského výboru schváliť.
Grendel, Gábor, podpredseda NR SR (2020-09-23):
Pán poslanec Lukáč.
Grendel, Gábor, podpredseda NR SR (2020-04-29):
Ako ďalší v rozprave vystúpi pán poslanec Tomáš. Nech sa páči.
Pellegrini, Peter, predseda NR SR (2015-10-01):
Ďakujem pekne, pán poslanec. Na vaše vystúpenie pán poslanec Osuský. Nech sa páči.
Paška, Pavol, predseda NR SR (2012-07-31):
Hlasujeme. (Hlasovanie.) 143 prítomných, 55 za, 73 proti, 15 sa zdržalo. Tento návrh sme neschválili.
V. Veteška, podpredseda NR SR: (2006-03-15):
Pristúpime k druhému čítaniu o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1426). Spoločná správa 1426a. Prosím opäť pána podpredsedu vlády a ministra financií, aby vládny návrh zákona odôvodnil. Nech sa páči.
Cmorej, Peter, poslanec NR SR (2021-11-11):
Keďže informácia neobsahuje žiadne pozmeňujúce návrhy, pristúpime k hlasovaniu o pozmeňujúcich a doplňujúcich návrhoch v poradí, v akom boli predložené. Pán predsedajúci, dajte, prosím, hlasovať o prvom pozmeňujúcom návrhu pani poslankyne Záborskej.
Chren, Martin, poslanec NR SR (2014-04-02):
Ďakujem veľmi pekne, vážená pani predsedajúca, ctené kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k predloženému návrhu zákona poslanca Národnej rady Jozefa Kollára. V súlade s § 73 ods. 1 zákona o rokovacom poriadku preto podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený predkladateľom v stanovenej lehote, čím boli splnené podmienky určené § 72 ods. 1 zákona o rokovacom poriadku. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, preto odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali nasledujúce výbory: Výbor Národnej rady Slovenskej republiky pre európske záležitosti, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Zároveň odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, držím tomuto veľmi dobrému návrhu zákona palce a otvorte, prosím, rozpravu.
A. Belousovová, podpredsedníčka NR SR: (2008-06-18):
Nech sa páči, pán spravodajca, máte slovo.
Šofranko, Mária, poslankyňa NR SR (2020-05-12):
Sľubujem. (Potlesk.)
Zmajkovičová, Renáta, podpredsedníčka NR SR (2013-12-04):
Pán poslanec Poliačik s reakciou.
Krúpa, Juraj, poslanec NR SR (2022-03-17):
Pán predseda, dajte, prosím, hlasovať o tom, že Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona o niektorých ďalších opatreniach v súvislosti so situáciou na Ukrajine prerokuje v skrátenom legislatívnom konaní na 60. schôdzi Národnej rady Slovenskej republiky.
V. Veteška, podpredseda NR SR: (2004-03-17):
Pán poslanec Kaliňák, nech sa páči.
Figeľ, Ján, podpredseda NR SR (2012-06-27):
Ďakujem pekne. Nech sa páči, zaujmite miesto pre spravodajcov. Otváram všeobecnú rozpravu. Do rozpravy sa písomne prihlásili páni poslanci Vašečka a Droba a pán poslanec Brocka, ak tomu rozumiem. (Reakcia poslanca.) Potom v tej ústnej časti chcete vystúpiť, pardon. (Hlas z pléna.) Vy sa vzdávate? No ja som práve chcel povedať, že kolegovia chceli reagovať na predkladateľa, takže dám priestor na tie faktické, keďže predkladateľ sa vzdáva svojho prihlásenia, aby ste mohli predsa zaujať postoj voči tomu, čo pán kolega Droba povedal. (Reakcia z pléna.) Nedá sa? Nedá sa. Tak, nech sa páči, potom v rozprave môžete vystúpiť. Pán poslanec Vašečka ako prvý, nech sa páči. (Hlasy v sále.) V rozprave môžete potom vystúpiť, nech sa páči. Ja som myslel, že chcete vystúpiť. Nech sa páči.
Figeľ, Ján, podpredseda NR SR (2014-03-21):
Nech sa páči, Monika Gibalová.
Grendel, Gábor, podpredseda NR SR (2021-05-13):
Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 441, návrh na jeho pridelenie na prerokovanie výborom je v rozhodnutiach č. 435 a 502. Prosím pána podpredsedu vlády Slovenskej republiky Štefana Holého, aby vládny návrh zákona uviedol.
Paška, Pavol, predseda NR SR (2013-05-22):
(Hlasovanie.) 145 prítomných, 47 za, 96 sa zdržalo, 2 nehlasovali. Návrh sme neschválili.
Fecko, Martin, poslanec NR SR (2012-06-27):
Ďakujem. Áno, pán kolega, je to o tom, ako si hovoril, takže dá sa s tebou súhlasiť. A najhoršie je začať od samého seba. A to je o tom, či túto zodpovednosť si každý vezme za svoju. A potom budeme môcť hodnotiť, ako vlastne na našich poslancov, ktorí mali byť vzorom, toto zrušenie zapôsobilo. Toľko z mojej strany. Ďakujem.
Figeľ, Ján, podpredseda NR SR (2013-06-26):
Ďakujem pekne. Vyhlasujem týmto všeobecnú rozpravu k tomuto bodu za skončenú. (Reakcia z pléna.) Prosím? (Reakcia z pléna.) Všeobecný súhlas, že pokračujeme kedy? Je 19. hodina, predpokladám, že navrhovateľ sa chce vyjadriť k tomu, ale nebudeme už pokračovať. Je... (Reakcia z pléna.) Ja vás vnímam, páni kolegovia, ale aj kvôli hygiene, aj kvôli dohode. Udrela 19. hodina. Prerušujem rokovanie o tomto bode programu. Budeme v ňom pokračovať stanoviskom navrhovateľa podľa schváleného programu zajtra. Ďakujem pekne. Pekný večer. (Prerušenie rokovania o 19.00 hodine.)
Zmajkovičová, Renáta, podpredsedníčka NR SR (2012-07-24):
Ďakujem, pán minister. Pýtam sa spravodajcu, či... (Reakcia spravodajcu.) Ďakujem, zaujmite stanovisko.
M. Číž, podpredseda NR SR: (2006-10-19):
Dovoľte mi skonštatovať, že Národná rada Slovenskej republiky navrhuje prezidentovi Slovenskej republiky osem kandidátov v zmysle tak, ako ich uviedol pán spravodajca. Vážené kolegyne... (Reakcia z pléna.) Lebo to vyplýva, pán kolega, ak to má byť oficiálna otázka, z volebného poriadku, ktorý sme schválili o voľbe ústavných sudcov. Odporúčam do pozornosti. Vážené kolegyne, kolegovia, je ešte 20 minút do konca našej pracovnej doby, ktorú máme schválenú, vzhľadom na to, že predpokladáme zajtra urýchlene buď o 9.00 hodine, ešte ráno to upresníme, ale o 11.00 hodine by sa mala uskutočniť opakovaná voľba po uskutočnení hlasovania o prerokovaných návrhoch zákonov. Myslím si, že by už dnes nebolo efektívne pokračovať v ďalšom rokovaní. Myslím si, že kluby a poslanci ešte potrebujú rokovať o kandidátoch Ústavného súdu či Ústavu pamäti národa. Dnes večer je aj 80. výročie Slovenského rozhlasu. Dovoľte mi preto, aby som s vaším súhlasom prerušil dnešné rokovanie. Ale ešte dovoľte jeden procedurálny návrh pani poslankyne Laššákovej. Ešte poprosím chvíľu.
Blaha, Ľuboš, podpredseda NR SR (2024-01-19):
Pani poslankyňa Lucia Plaváková.
Ďuriš Nicholsonová, Lucia, podpredsedníčka NR SR (2016-12-07):
Pán poslanec Marček, chcete reagovať? Prihláste sa, prosím, s faktickou. Nech sa páči, máte slovo.
Hargaš, Ján, poslanec NR SR (2024-02-27):
Ďakujem, pán predsedajúci. Dajte, prosím, hlasovať o tom, že Národná rada schvaľuje uznesenie tak, ako je uvedené v tlači 186.
Hrnčiar, Andrej, podpredseda NR SR (2019-11-26):
Poslanec Matovič tu nie. Nech sa páči, pán poslanec Dostál.
Danko, Andrej, predseda NR SR (2019-04-03):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 65 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 171/1993 Z. z. o Policajnom zbore, tlač 1386. Prosím spravodajcu z výboru pre obranu a bezpečnosť, poslanca Laurenčíka, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , 1386.)
M. Číž, podpredseda NR SR: (2007-03-22):
Teraz sa pýtam, vážené kolegyne, kolegovia, kto sa chce prihlásiť do rozpravy ústne. Ďakujem, keď nikto ďalší, uzatváram možnosť prihlásiť sa ústne do rozpravy. Slovo má pani poslankyňa Zdenka Kramplová. Nech sa páči, pani poslankyňa.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-07-06):
Ďakujem pekne. Krátko. Všetci chcú len krátko teraz. Ja ďakujem aj za vystúpenia, aj za podnety. Pánovi kolegovi Vážnemu chcem vyjadriť uistenie, že na vykonávacích predpisoch sa pracuje a včas budú súčasťou celkového riešenia. Samozrejme, tento zákon, ako som povedal, reaguje aj na európsku smernicu, ale aj na zistenia z Eurocontrolu z novembra minulého roku, a očakáva, resp. nadviažu naň aj niektoré vykonávacie predpisy. Čo sa týka tej druhej časti alebo druhého príspevku od pána Pelegriniho, práve v tom duchu, aby transparentnosť, precíznosť, možno prísnosť alebo odbornosť vykonávaných rozhodnutí nášho úradu a zároveň aj ostatných spôsobovala férovosť, resp. nespôsobovala diskrimináciu, ktorú ste spomínali, naznačovali, je dôležité, aby nielen pravidlá, ale aj ich výkon takým bol. Je to aj o ľuďoch, je to o konkrétnych osobách, ktoré nesú zodpovednosť. Zaznelo tam veľa údajných informácií. Ja som si aj poznačil, resp. preverím niektoré z nich. Na niektoré už bolo reagované aj verejne v médiách a aj zo strany ministerstva dopravy, preto nepovažujem v tejto chvíli za dôležité alebo potrebné ešte k tomu niečo dodávať. Ale to, čo odznelo, si overím. Ďakujem pekne.
Paška, Pavol, predseda NR SR (2013-03-19):
(Zaznievanie gongu.) Dámy a páni, pekné predpoludnie. Ešte vás chcem poprosiť o chvíľočku vzhľadom na to, že budeme hlasovať o prerokovaných bodoch aj o návrhu zákona o verejnom obstarávaní, kde ešte spravodajca aj niektorí navrhovatelia dávajú dokopy svoje predstavy o pozmeňujúcich návrhoch. A keďže tých bolo pomerne veľa, aby sme neurobili chybu, chceme ešte vopred niektoré veci radšej prejsť. Pán poslanec Poliačik, nech sa páči zatiaľ.
Bugár, Béla, podpredseda NR SR (2018-05-09):
Teraz otváram možnosť sa prihlásiť ústne do rozpravy. Končím možnosť sa prihlásiť ústne do rozpravy. Šiesti páni poslanci. Najprv pani poslankyňa Krištúfková, nech sa páči.